# data[].attributes.body
Lijepo je bilo upoznati ove divne osobe!

# data[].attributes.headline
MAPA S MATERIJALIMA I FOTKAMA S TRENINGA

# data[].attributes.subject
MAPA S MATERIJALIMA I FOTKAMA S TRENINGA

# data[].attributes.body
ovdje se nalazi sve što smo koristili, izradili i prezentirali tijekom treninga :D

# data[].attributes.body
Pozdrav! :) Ja sam Matija Ratković, iz Udruge Maštara. Prvostupnica sam psihologije, a prije no što sam zaposlena u Maštari, tamo sam volontirala 2,5 godine. Moje radno mjesto uključuje rad s djecom primarno osnovnoškolske dobi, a moji hobiji uključuju amatersko DJ-anje, planinarenje te volontiranje na Radio Studentu i raznim "zelenim" inicijativama :)

Za mene je rad s mladima prenošenje znanja i vrijednosti poput empatije i solidranosti mlađima od sebe koji se s tim pojmovima još nisu dobro upoznali. Uz to, razvoj volonterstva i prenošenje njegove važnosti mladima i onima koji se nisu upoznali s time, a na kraju krajeva, poticanje mladih koji dijele interese i vrijednosti na međusobno upoznavanje i povezivanje kako bi zajedno djelovali na pozitivan razvoj zajednice :)

Linkovi na društvene mreže:

https://www.mastara.hr/

udrugamastara@mastara.hr

https://www.facebook.com/mastara.udruga

https://www.instagram.com/udruga_mastara/

https://www.youtube.com/@udrugamastara7497

# data[].attributes.body
samostalna referentica za mlade u Centru za mlade Bunker iz Samobora:)

# data[].attributes.body
Bok svima, moje ime je Jelena. Rodom sam iz Čakovca, ali živim i radim u Zagrebu već 15tak godina. Završila sam socijalni rad i socijalnu politiku, a već 6 godina radim u organizaciji Inicijativa za edukaciju. Tamo vodim projekte mobilnosti, te se bavim integracijom izbjeglica kroz neformalnu edukaciju. U radu s ranjivim skupinama najviše se koristim metodama kreativnog učenja, a posebno volim koristiti metodu storytellinga. Edukantica sam psihoterapijskog pravca integrativni geštalta te se nadam u budućnosti baviti mentalnim zdravljem mladih. Ova fotografija snimljena je na radionici storytellinga za vrijeme obiljezavanja 9. Tjedna izbjeglica(ma) u Zagrebu i predstavlja sve što želim postići u radu s ljudima; stvaranje zajedništva kroz razmjenu iskustva i prica, prihvacanje i znatiželju. Veselim se istom iskustvu s vama u ova 4 dana!

# data[].attributes.body
Pozdrav svima!
Dolazim iz Pakraca i Lipika, videća sam pratiteljica u Udruzi slijepih već više od 10 godina i isto toliko vremena se trudim osigurati bolje razumijevanje i komunikaciju sa slijepim osobama kroz edukacije djece i mladih. Pokušavam to učiniti kroz neozbiljan pristup ozbiljnim temama no shvatila sam da je potrebno i malo više. I stoga eto me tu. U Rijeci. Baš baš mi je drago jer sam dobila mogućnost sudjelovati u ovom treningu i upoznati sve vas.

Vidimo se!

# data[].attributes.attachment_caption
Fotografija je s koncerta u dvorištu AKC Medika, program koji provodimo kroz klub Attack. 

# data[].attributes.body
Pozdrav, zovu me Sanjica, koordinatorica sam Autonomnog kulturnog centra Attack, koji naviše poznat po svom klubu Attack u Zagrebu i prostoru kojim upravljamo - AKC Medika. Dugo sam godina na nezavisnoj kulturnoj sceni, a kroz svoj punk background naučila sam se D.I.Y. poetici prema kojoj i danas funkcioniram, kao i naša organizacija. Kroz programe pružamo podršku prvenstveno mladima za  afirmaciju na kulturno/glazbenoj/umjetničkoj sceni, održavamo razne produkcijske/umjetničke/interkulturalne/ društvene edukacija, realiziramo inkluzivne programe. Naši programi pokrivaju sve razine kulturno umjetničkog stvaralaštva, pa tako provodimo glazbene programe kroz klub Attack, programe vizualnih umjetnosti i rezidencije kroz Galeriju Siva, izvedbene umjetnosti kroz FAKI festival ili rezidencije kroz Subscenu, audio vizualne edukacije, snimanje dokumentaraca, video spotova kroz Program Filmskog studija Medika. Održavamo i festivale kao što su Ohoho festival stripa i street art-a, Festival grafoskopa, Reunited festival hip hop kulture ili Hybrid festival trance kulture.

Moji osobni interesi su kulturne politike, ljudska prava, rad s mladima i lokalnom zajednicom, programi decentralizacije kulturnih sadržaja.

linkovi:

https://attack.hr/

https://www.facebook.com/akc.attack

https://www.instagram.com/akc.attack/

https://www.tiktok.com/@akcattack

https://twitter.com/AKCAttack

https://www.youtube.com/@akcattack1500

# data[].attributes.body
Lijep pozdrav svima,

ja sam Danijela Bočkaj, imam 27 godina, po struci sam sociolog i radim u Udruzi osoba s intelektualnim teškoćama i njihovih obitelji "Maslačak" Križevci kao voditeljica i izvoditeljica projektnih aktivnosti.
Fotografija prikazuje mlade s teškoćama u razvoju koji oslikavaju platnene torbe koje izlažemo našoj lokalnoj zajednici kako bi s jedne strane doprinijeli očuvanju okoliša, a s druge pokazali kako mladi s teškoćama u razvoju i osobe s intelektualnim teškoćama mogu biti aktivni članovi zajednice jer se još uvijek smatraju marginaliziranom skupinom u društvu sklonoj pripisivanju predrasuda i diskriminacije. Svojim radom u udruzi nastojim unaprijediti njihov status u društvu najčešće kroz organizaciju volonterskih akcija putem kojih članovi zajednice imaju prilike upoznati članove udruge ili kroz sudjelovanje na lokalnim manifestacijama gdje izlažemo rezultate rada udruge također s ciljem boljeg upoznavanja naših članova.

Veselim se treningu i svemu što slijedi. :D

# data[].attributes.body
Pozdrav! Moje ime je Valentino (druga osoba s lijeva), po struci sam radni terapeut i Emmett terapeut te sam trenutačno u edukaciji za praktičara ekspresivne art terapije. Radim u Društvu distrofičara Zagreb, udruzi koja okuplja osobe oboljele od mišićne distrofije i ostalih srodnih neuromišićnim bolesti. U udruzi radim skoro 3 godine te sam u svakodnevnom doticaju u radu s mladima i  volonterima.
Slika koju vidite je nastala na WorldBoccia Intercontinental Challenger - Zagreb 2023., gdje smo prijatelji/kolege i ja volontirali i podržavali naše boćare s invaliditetom. Veselim se skorašnjem susretu s vama u Rijeci.

# data[].attributes.body
Pozdrav svima! Ja sam Lidija i dolazim iz Zagreba. Svoj put i doprinos razvoju lokalne zajednice te profesionalnom i osobnom razvoju mladih sam započela u devedesetima kroz današnji Volonterski centar Zageb. Zadnjih 20tak godina se bavim osmišljavanjem i provođenjem edukacija za osnaživanje osoba koje rade s mladima ili rade na promjenama u zajednici. Dodatno, vodim procese razvoja organizacija, povezivanja raznih aktera za promjene, podiizanja kvalitete rada s fokusom na veči dugoročni učinak te ukljućivanje građana u procese donošenja odluka od lokalne razine pa do Europske. Primorska sam naha a ćete me prepoznati po morčićima koje ne skidam s mojih ušiju :D Veselim se radu i druženju u Rijeci!

# data[].attributes.body
Pozdrav, ja sam Ilenia Lalić volonterka Udruge Informo iz Vodnjana. Također, sam voditelj projekata u udruzi Istarsko-Ekomuzej iz Vodnjana. Svakodnevno radim s mladim volonterima iz cijelog svijeta, djecom vrtićke i osnovnoškolske dobi, studentima i osobama s invaliditetom. Kroz radionice koje uz pomoć volontera provodimo ima mnogo prekrasnih anegdota. Rad unutar udruge s mladima ne znači da radimo s njima samo tijekom radnog vremena nego smo tu i u druženju i u veselju i u bolesti tijekom cijelog dana. Kroz radionice družimo se s djecom i osobama s invaliditetom i zajedničkim snagama poboljšavamo i ojačavamo lokalnu zajednicu. Također, voditelj sam mnogih projekata, te trenutno provodimo unutar udruge i uz pomoć partnera Internatural  changemakers festival 2023 kroz koji pokrećemo Slow food youth network academy u kojem mlade učimo izraditi suhozide, lokve, podučavamo ih o dobroj čistoj i pravednoj hrani, te o mnogim drugim životno vrijednim vještinama

Vidimo se ubrzo.

# data[].attributes.body
Pozdrv svima,

Ja sam Ana Jakšić iz Rijeke. Voditeljica sam u Udruzi Kreativno edukativni centar
“Glazbeni vrtuljak”, gdje ujedno radim kao vokalni mentor za djecu i mlade i sve one koji se tako osjecaju.

Profesionalni sam pjevac, studijski i live back vocal.

Jako se veselim upoznati vas, izmjeniti iskusva i veselim se učenju i usvajanju novih vjestina kako bi poboljsala i oplemenila rad naše Udruge kao i proširila i ostvarila nove suradnje.

# data[].attributes.attachment_caption
Edukacija mladih volontera u Staroj Pekari/Osijek

# data[].attributes.body
Pozdrav svima! Ja sam Marijana ( na slici bez diplome), voditeljica Ureda Osijek Udruge za podršku, pravnica po struci i bavim se radom sa korisnicima kao pružateljica besplatne pravne pomoći i podrške žrtvama i svjedocima. Mentorica sam mladima koje uključujemo u svakodnevni rad kroz volonterski program, educiram mlade, vodim projekte koji često imaju mlade kao ciljanu skupinu sa posebnim naglaskom na prevenciju nasilja među mladima i aktivaciju mladih.

Veselim se zajedničkom druženju i radu u Rijeci.
Pozdrav iz Osijeka!

# data[].attributes.body
Bog svima, moje ime je Duje i dolazim sa Paga. Student sam sestrinstva u Splitu i tu živim zadnjih pet godina. U Splitu sam počeo volontirati u LGBT centru i bolje se upoznao sa svijetom volontiranja i youthworka. LGBT centar Split je platforma više udruga(Split Pride, Queer Sport Split i Queeranarchive) i moje volontiranje je počelo s pomaganjem u održavanju večeri društevnih igara i projekcija filmova i onda sam tako upao i u organiziranje Split Pridea. Od konkretnijih stvari sudjelovao sam u dva europska projekta solidarnosti koja su za cilj imali osnaživanje zajednice i podizanje svijesti o seksualnom zdravlju. Najveći broj korisnika LGBT centra su mladi ljudi i tinejdžeri tako da većina stvari koje radimo je youthwork. Biti tu za nekoga i pokazati im da postoji budućnost za queer ljude i da postaje bolje je privilegija i odgovornost. Zbog toga bih želio naučiti više o youthworku i projektima mobilnosti kako bismo mogli spojiti mlade iz Splita i Hrvatske s mladima iz ostalih zemalja svijet i svi učiti iz iskustva jedni od drugih. Nedavno sam išao na erasmus u Češku i to iskustvo mi je otvorilo oči koliko malo znam o drugim kulturama i koliko toga još nisam vidio i volio bih omogućiti i drugim mladima slično iskustvo.

Inače sam vedra i otvorena (ponekad i previše, oversharing is caring) osoba, pričan malo španjolskog i češkog i puno hrvatskog. Veselim se upoznati vas sve i naučiti ponešto novo.

# data[].attributes.body
Pozdrav svima!
Moje ime je Ivan. Voditelj sam i tajnik u Kulturnom centru "Igrišće" u Županji, koje smo osnovali prije 3 godine. 20 godina se bavim istraživanjem i prikupljanjem kulturne, povijesne, glazbene i plesne građe Slavonije, Baranje i Srijema. Stručni sam voditelj Hrvatskog folklora i koreograf po kriterijima HDFKiV iz Zagreba. Predavač sam Panonske plesne zone na Hrvatskoj školi folklora u organizaciji Matice iseljenika te član prosudbenih komisija folklornih smotri. U udruzi radimo sa svim životnim skupinama s težištem na radu s mladima i djecom upoznavajući ih s kulturno povijesnim indentitetom Hrvatske, a posebno kraja u kojem žive. Prvi puta se uključujem u ovakav trening i radoznalo iščekujem susret u Rijeci :)

# data[].attributes.body
INSTAGRAM: https://instagram.com/udruga.porat?igshid=MzRlODBiNWFlZA==

Pozdrav svima 😊 Ivona iz Zadra, ex dj-ica i pomoćnica u nastavi, povremena organizatorica glazbenih kvizova, a kad stignem šetam pse iz azila. Nakon 10 godina Zagreba i završene politologije i socijalne politike put nastavljam radeći u udrugama. Trenutno radim u Udruzi Porat gdje provodimo različite projekte za ovisnike. Ovo ljeto smo provodili program Siguran izlazak namijenjen mladima koji posjećuju festivale i potencijali su korisnici rekreativnih droga. Na slici smo kolegica (desno) i ja (lijevo) na Zrću s posjetiteljima festivala kojima smo dijelili safe pack-ove, vodu i informacije za safe party. To je to za sada. Vidimo se u Rijeci 😊

# data[].attributes.body
Pozdrav svima! Ja sam Lucija (prati strelicu na fotografiji), po struci sam komunikolog i trenutno radim u Krijesnici, udruzi koja pomaže djeci i obiteljima suočenima s malignim bolestima. Moj staž u Krijesnici je jako dug, došla sam kao pacijent, nastavila kao volonter i sada sam zaposlenik. Između ostaloga, zadužena sam za organizaciju radionica, izleta, sastanaka i sličnih oblika druženja Mladih Krijesnice, naše ekipe koja je u dječjoj dobi pobijedila rak, a sada pomaže malim velikim borcima koji su u procesu liječenja.
Za sada toliko od mene, a nastavak slijedi kad se i službeno upoznamo 😊

# data[].attributes.body
Bokić svima, zovem se Mirjana, po struci sam diplomirana knjižničarka i profesorica hrvatskoga jezika i književnosti. Već 15 godina radim u Gradskoj knjižnici i čitaonici Virovitica. Počela sam kao voditeljica Dječjeg odjela, a nakon toga je moj fokus prešao na rad sa mladima. Već dvije i pol godine vodim Klub mladih "O čitanju i svemu pomalo" koji djeluje u sklopu Knjižnice. Na Klubu s mladima razgovaramo o pročitanim knjigama, pružamo im mogućnost da oni budu kreatori sadržaja budućih susreta, a osim književnosti, u susrete uključujemo i druge umjetnosti. U sklopu Kluba sudjelujemo u projektima Ministarstva kulture i medija. Na fotografiji se nalaze mladi obožavatelji knjige i čitanja koji su sudjelujući u višemjesečnom projektu "Moj fantastični knjigovnik" čitali "fanastay" romane za mlade, kreirali stranice koristeći digitalne alate i na koncu postali kreatori interaktivnog rokovnika za mlade koji i zabavan i edukativan. Svi naši programi za mlade provode se pod motom "mladi čitaju, mladi se izražavaju, mladi stvaraju". Veselim se razmijeni iskustava i upoznavanju s novim ljudima. :) Vidimo se u Rijeci.

# data[].attributes.body
Pozdrav, ja sam Ivica i magistar sam javnih medija. Svijet volonterstva mi nije nepoznanica ali novost je da smo ekipa i ja otvorili svoju udrugu i mislili smo da će biti puno lakše. Želimo mjenjati okolinu jer smo još mladi :)
Fotografija simbolizira snagu mladih ljudi koji žele promjene u društvu koje ih okružuje i ostaviti maleni trag u njemu.

# data[].attributes.body
Pozdrav ekipa, ja sam Tomislav (bradonja) i na ovoj slici možete vidjeti trenutno predsjedništvo stud.organizacije AIESEC u Osijeku. Tijekom protekle 2 godine volontiranja u AIESEC-u, odrađena 2 Erasmus+ treninga i nekoliko STEM radionica s udrugom KREAKTIVA, shvatio sam da nisam baš najsigurniji što želim točno raditi u životu. Budući da sam završna godina Elektrotehnike, trebalo bi biti očito. No nekako kroz sve te radionice, predavanja, projekte, konferencije i prezentacije uvidjeo sam zadovoljstvo koje proizlazi iz rada s mladima. Steći što je moguće više znanja i vještina sa što različitijih područja u svrhu prenošenja i pomaganja drugima nešto je što me vodi. Baš iz tog razloga odlučio sam se prijaviti na ovaj trening i vjerujem kako će me dodatno potaknuti i možda malo približiti mogućnosti koje donosi youth-work.

Veselim se skorom treningu i vidimo se u Rijeci :)

# data[].attributes.body
Pozdrav svima, moje ime je Maja. Po struci sam magistar agronomije, a svoj radni staž provodim radeći u udrugama. Konstantno se educiram i školujem. U ERASMUS sam prvi puta kročila 2010.godine i kroz neke periode prekida još sam tu :)

Smatram kako ova slika opisuje mlade na najbolji način. Ako ih pustimo da rade samostalno ili u grupama; da sami razmišljaju; donose zaključke; bore se protiv svojih strahova; uvažavaju tuđe ideje i iznose svoje; mogu jako puno postići i "poletjeti".
Slika je nastala na jednoj našoj razmjeni mladih :)

# data[].attributes.body
Pozdrav,

kroz više od 29 godina rada na umjetničkom polju tijekom godina sudjelovala sam u velikom broju kazališnih, filmskih, kulturnih projekata i festivala; kao kostimografkinja, scenografkinja te producentica i izvršna producentica.

Jedna sam od devet osnivača strukovne udruge HUiU (Hrvatsko udruženje interdisciplinarnih umjetnika)  i voditeljica projekata te istraživačko-zagovaračkog programa HUIU-a (www.huiu.hr, https://www.facebook.com/huiupula/, https://www.instagram.com/huiu_pula/). Od 2018. godine provodimo neformalno-obrazovni program BLOK za djecu i mlade od 14 do 19 godina. Važnost ovog programa u kontekstu suvremene kulture i umjetnosti je što djeci i mladima približavamo interdisciplinarne i suvremene kulturno-umjetničke prakse kroz njima razumljive medije i okvire. Potičemo ih da razvijaju postojeće, ali i potpuno nove interese za umjetničko djelovanje i razumijevanje kulturno-umjetničkih sadržaja.

Uz edukativno-kreativni prostor HUiU BLOK vodimo  HUiU galeriju i strip čitaonicu Mrkli Mrak u kojoj već par godina popodnevnu smjenu drže volonteri, srednjoškolci koji su bili polaznici naših radionica ili posjetitelji galerije i strip čitaonice. Uz svoji profesionalni rad velik dio vremena posvećujem mladima kroz provedbu svih naših aktivnosti.

Uvijek željna dodatnih i novih znanja veselim se skorom druženju. :)

kontakt: kristina@huiu.hr, mob. +385917606144

# data[].attributes.headline
Pozdrav svima, ja sam Zorica Šestak radim u udruzi kao voditelj projekata . Do sada sam vodila projekte u kojim su u većini slučajeva sudjelovali djeca i mladi. U našoj udruzi provodim radionice s mladima i djecom, pišem prijave na natječaje i vodim financije. Unatoč mojim godina i dalje se dobro osjećam u društvu mladih  kao i u radu s njima. Veselim se novom iskustvu i novom znaju i skorom viđenju u Rijeci !

# data[].attributes.subject
Pozdrav svima, ja sam Zorica Šestak radim u udruzi kao voditelj projekata . Do sada sam vodila projekte u kojim su u većini slučajeva sudjelovali djeca i mladi. U našoj udruzi provodim radionice s mladima i djecom, pišem prijave na natječaje i vodim financije. Unatoč mojim godina i dalje se dobro osjećam u društvu mladih  kao i u radu s njima. Veselim se novom iskustvu i novom znaju i skorom viđenju u Rijeci !

# data[].attributes.body
Fotografija s " Seoskih igara za djecu i mlade"

# data[].attributes.body
Bok svima, ja sam Domagoj i svoj put u organizacijama civilnog društva započeo sam još kao student komunikologije, radeći u udruzi koja se bavi stručnim usavršavanjem učitelja i youth workera. Zadnjih 13 godina radim kao trener i edukator u području pisanja projekata, komunikacije, volontiranja i građanskog odgoja i obrazovanja, a radim i kao konzultant za niz organizacija na europskoj i nacionalnoj razini. 😃 U duši youth worker, aktivist, i volim sve što vole mladi: i to nije klišej, trenutno slušam Black Pink, ako ne znate za njih, onda preporučam poslušati, jer se radi o broj 1 najprodavanijem albumu u Hrvatskoj trenutno. 😃 U slobodno vrijeme, kojeg imam malo, obožavam putovati, pogledati malo “trash” TV emisija i uživati u ispijanju kava, kao i većina nas. 😎 Vidimo se ubrzo u Rijeci i veselim se vidjeti sve fotografije! 😃💪

# data[].attributes.body
Bok! Ja sam Mirela, pedagoginja, youth workerica, aktivistica, prijateljica, kolegica & DJ-ica, strastvena u radu s mladima :) Iza sebe imam niz godina iskustva u civilnom i javnom sektoru, a od nedavno i u privatnom sektoru te sam pokrenula svoj obrt.
Volim prenositi mladima, i svima koji s mladima rade, vlastita iskustva i znanja, a pokrenula sam i program DJ-inga za "miće". :)
Volim doprinositi tome da djeca i mladi budu sretniji danas i sutra, a jako me veseli učiti od mladih svaki put iznova!

Kao što možete primijetiti volim tirkizne i ljubičanstvene preljeve za kosu :D
Puno vas pozdravljam i vidimo se uskoro u Rijeci!
m.

# data[].attributes.body
Dijelim svoje kontakte i stranice organizacije:

Facebook AikiEnDojo

Instagram aikien_zagreb

https://aiki-en.hr/

maja@aiki-en.hr

Erasmus+ Pan Flute project

# data[].attributes.attachment_link.readable_text
Centar za promicanje skladnog življenja

Dobrodošli u Aiki En centar

Naziv naše organizacije na japanskom znači „Harmonični vrt", a naš cilj je uzgajati i pomoći da raste unjutrašnja ravnoteža u čovjeku i zajednici.

Živjeti u skladu znači biti u ravnoteži sa sobom, okolinom, ljudima, prirodom, zajednicom i društvom. Ciljevi našeg rada usmjereni su na dobrobit pojedinca unutar zdrave skladne zajednice i zdrave prirode. Stoga nastojimo biti od pomoći ljudima koji tragaju za unutrašnjom ravnotežom i njegovanjem i razvijanjem svojih punih životnih potencijala, na način harmoničan za sebe i okolinu.

U Aiki En Centru posvećeni smo promicanju skladnog življenja kroz raznolik niz aktivnosti i praksi. Naša organizacija promovira aktivnosti Embodimenta, svjesnosti i kreativnog izražavanja za njegovanje uravnoteženog i ispunjenog života.

# data[].attributes.attachment_link.title
Aiki En - Centar za promicanje skladnog življenja

# data[].attributes.attachment_link.description
Centar za promicanje skladnog življenja Naziv naše organizacije na japanskom znači „Harmonični vrt", a naš cilj je uzgajati i pomoći da raste unjutrašnja ravnoteža u čovjeku i zajednici. Živjeti u skladu znači biti u ravnoteži sa sobom, okolinom, ljudima, prirodom, zajednicom i društvom.

# data[].attributes.body
Pozdrav!

Ja sam Maja (prva s desna :)
Instruktorica sam japanske borilačke vještine Aikido, youth workerica,  facilitatorica Embodimenta i Embodiment meditacije, likovna umjetnica nagrađena za crtež, prijateljica, majka... U našoj organizaciji također i pišem, koordiniram i provodim projekte, te redovito vodim treninge Aikida, koji su naša glavna aktivnost.

Naša organizacija se bavi promicanjem skladnog življenja kroz dalekoistočnu kulturu i umjetnost, pa tako, osim borilačke vještine, provodimo i aktivnosti vještine Origami i pisanja Kineske kaligrafije. Također, jedan od fokusa našeg djelovanja je povezivanje mladih s prirodom i okolinom, pa provodimo i aktivnosti Shinrin Yoku - Japanskog koncepta komunikacije s prirodom.

Za mene je youth work interaktivna platforma koja omogućuje razmjenu i učenje za mlade s kojima radim ali i za mene samu. Putem neformalnog i in-formalnog učenja youth work otvara mogućnost za bolje povezivanje, otvorenost i prihvaćanje razlika, što omogućava dublje razumijevanje i bolju komunikaciju među ljudima. Za ljepši i bolji svijet :)

Biti youth worker za mene znači biti ovdje i sad za mlade s kojima sam u kontaktu, prenositi im svoja znanja i vještine, pomagati im u suočavanju sa izazovima s kojima se susreću, vidjeti ih i čuti. S druge strane saznavati od njih nove informacije, učiti nove vještine (osobito digitalne), i puno drugih, možda malih i nevidljivih, ali vrijednih stvari.

Veselim se treningu i druženju u Rijeci :D

# data[].attributes.body
Bok! 😊 Ja sam Marija, grafička dizajnerica, youth workerica, osnivačica i koordinatorica udruge, te volonterka u mnogim organizacijama civilnog društva. Također, članica sam i Savjeta mladih Krapinsko-zagorske županije. 🌟

Moj put prema youthworku počeo je prije deset godina, kada sam prvi put kročila u svijet volontiranja na lokalnoj razini. Od tada se moja priča proširila i obuhvatila međunarodno volontiranje, a danas sam uključena i u međunarodne suradnje s drugim youth workerima diljem Europe. 🌍

Unatoč svojim godinama, već neko vrijeme trudim se motivirati druge mlade ljude da istraže sve mogućnosti koje im se pružaju (mission (im)possible?), te da stvore svoje krugove inspirativnih ljudi koji će korak po korak zajedno mijenjati svijet. 💪🌎

Nadam se da ćemo zajedno raditi na ostvarivanju pozitivnih promjena u društvu! Vidimo se! 😃🤝

Linkovi na društvene mreže:

Instagram: https://www.instagram.com/zakum_zabok/
Facebook: facebook.com/ZagorjeCreativeYouthAssociation/
LinkedIN: linkedin.com/company/zagorjecya

# data[].attributes.body
Pozdrav svima!

Ja sam Nina, ekonomistica sam i imam završeni certificirani stručni studij ranog i predškolskog odgoja u Republici Irskoj. Voditeljica sam i izvoditeljica projekata, koordinatorica sam volonterskih aktivnosti u našoj organizaciji, provodim radionice i aktivnosti za djecu i mlade s teškoćama u razvoju, potičem razvoj inkluzivnog volonterstva i same inkluzije u našoj zajednici. Moja čudna kombinacija profesionalnih interesa omogućuje mi da se bavim različitim stvarima, tako da je civilni sektor baš mjesto za mene. Volontiram na različitim aktivnostima u našoj zajednici i uživam u svom poslu. Za mene je rad s mladima izvor kreativnosti, osjećaja odgovornosti i promjene kojom doprinosimo u našoj zajednici. Djeca i mladi s kojima radim osobe su s razvojnim teškoćama, koliko je lijepo pratiti napredak i rast djece redovnog razvoja, kod djece s teškoćama to je pomjeranje svih granica i očekivanja. Za mene je rad s mladima stvaranje boljeg i tolerantnijeg društva, odnosno ljepšeg života u zajednici za sve njene članove.

Otvorena sam osoba, uvijek željna novih znanja, putujem i sklapam prijateljstva s ljudima iz cijelog svijeta (nešto što baš baš volim), volim čitati, gledati filmove i na kraju dana zabavljati se u životu. Radujem se predstojećem treningu i upoznavanju svih sudionika :D .

Web stranica: https://www.vukovarski-leptirici.hr/

Facebook: https://www.facebook.com/vukovarskileptirici

E-mail: vu.leptirici@gmail.com